PATVIRTINTA

Rokiškio rajono savivaldybės mero

2024 m. gegužės 7 d. potvarkio Nr. MV-241

priedas

**ROKIŠKIO RAJONO SAVIVALDYBĖS ŠVIETIMO ĮSTAIGŲ, VYKDANČIŲ IKIMOKYKLINIO IR PRIEŠMOKYKLINIO UGDYMO PROGRAMAS, DARBO ORGANIZAVIMO VASAROS LAIKOTARPIU TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono švietimo įstaigų, vykdančių ikimokyklinio ir priešmokyklinio ugdymo programas, darbo organizavimo vasaros laikotarpiu tvarkos aprašas (toliau – Aprašas) reglamentuoja Rokiškio rajono savivaldybės švietimo įstaigų (toliau – švietimo įstaigos) ikimokyklinio ir priešmokyklinio ugdymo grupių (toliau– Grupių) darbo planavimą, tėvų (globėjų, rūpintojų) prašymų dėl vaiko priėmimo į Grupę vasaros laikotarpiu teikimą, eilių sudarymą, Grupių komplektavimą, atlyginimo už vaiko išlaikymą Grupėje mokėjimą vasaros laikotarpiu (nuo birželio 1 d. iki rugpjūčio 31 d.).

2. Aprašas parengtas vadovaujantis Lietuvos Respublikos švietimo įstatymu ir kitais teisės aktais.

**II SKYRIUS**

**GRUPIŲ DARBO PLANAVIMAS**

3. Ugdymo procesas Grupėse prasideda rugsėjo 1 d., baigiasi gegužės 31 d.

4. Vasaros laikotarpiu švietimo įstaigų Grupių darbas gali būti nutraukiamas, atsižvelgiant į pasikeitusius Grupes lankančių vaikų tėvų (globėjų, rūpintojų) poreikius, planuojamus remonto darbus, žmogiškuosius švietimo įstaigos išteklius.

5. Švietimo įstaigos direktorius, įvertinęs finansinius ir žmogiškuosius švietimo įstaigos išteklius, planuojamus remonto darbus ir Grupes lankančių vaikų tėvų (globėjų, rūpintojų) poreikius vasaros laikotarpiui, iki gegužės 10 d. Rokiškio rajono savivaldybės administracijos Švietimo ir sporto skyriui pateikia motyvuotą prašymą dėl Grupės(-ių) darbo nutraukimo ir(ar) leidimo Grupei(-ėms) dirbti vasaros laikotarpiu.

6. Savivaldybės meras atsižvelgdamas į šio Aprašo 5 punkte nurodytus švietimo įstaigų direktorių prašymus, kasmet iki gegužės 15 d. potvarkiu tvirtina švietimo įstaigų Grupių preliminarų darbo grafiką vasaros laikotarpiui.

**III SKYRIUS**

**TĖVŲ (GLOBĖJŲ, ĮTĖVIŲ) PRAŠYMŲ DĖL VAIKO PRIĖMIMO Į GRUPĘ VASAROS LAIKOTARPIU TEIKIMAS**

7. Tėvai (globėjai, rūpintojai), vadovaudamiesi Savivaldybės mero potvarkiu patvirtintu švietimo įstaigų Grupių darbo grafiku vasaros laikotarpiui, gegužės 16-21 d. atvykę į įstaigą, kurią lanko vaikas, arba elektroniniu paštu pateikia prašymą (pagal Aprašo priede nustatytą formą) švietimo įstaigos direktoriui dėl vaiko priėmimo į Grupę vasaros laikotarpiu.

8. Kartu su prašymu dėl vaiko priėmimo į Grupę vasaros laikotarpiu švietimo įstaigą lankiusio vaiko tėvai (globėjai, įtėviai) pateikia pirmumo teisę įrodantį dokumentą (jei tokį turi) ar kt.

**IV SKYRIUS**

**EILIŲ SUDARYMAS**

9. Švietimo įstaigoje užregistravus tėvų (globėjų, rūpintojų) prašymus dėl vaikų priėmimo į Grupes vasaros laikotarpiu, kiekvienam vasaros mėnesiui sudaromos atskiros eilės į Grupes.

10. Eilės į Grupes sudaromos prioriteto mažėjimo tvarka:

10.1. vaikams, kuriems teisės aktų nustatyta tvarka, paskirtas privalomas ikimokyklinis ugdymas;

10.2. vaikams, augantiems šeimose, kurioms teikiama socialinių įgūdžių ugdymo ir palaikymo paslauga dėl šeimoje patiriamų socialinės rizikos veiksnių, kai tėvai (globėjai, rūpintojai) pateikia tai įrodančius dokumentus;

10.3. dirbančių tėvų (globėjų, rūpintojų) vaikams, kurių abu tėvai (globėjai, rūpintojų) arba vienas tėvas (globėjas, rūpintojų), jei vaiką augina vienas iš tėvų (globėjų, rūpintojų), pateiktame prašyme dėl vaiko priėmimo nurodytu laikotarpiu privalo dirbti ir pateikia darbdavių(-io) (įskaitant savarankiškai dirbančius asmenis) pažymas(-ą), įrodančias(-ią), kad darbdaviai(-ys) tuo laikotarpiu jiems nesuteiks kasmetinių atostogų;

10.4. vaikams, Ukrainos karo pabėgėliams, kai tėvai (globėjai, įtėviai) pateikia Migracijos departamento vaikui išduoto registracijos dokumento ar individualaus laikinosios apsaugos suteikimą patvirtinančio dokumento leidimo laikinai gyventi Lietuvos Respublikos kopiją;

10.5. pirmenybė suteikiama formuojant ikimokyklinio amžiaus vaikų Grupes, pagal prašymo pateikimo datą;

10.6. esat galimybėms, priimami priešmokyklinio ugdymo vaikai pagal prašymo pateikimo datą.

11. Apie vaikui suteikiamą vietą Grupėje vasaros laikotarpiu tėvai (globėjai, rūpintojai) informuojami elektroninėmis priemonėmis.

12. Vaikai į Grupes vasaros laikotarpiu nepriimami, jei tėvai (globėjai, rūpintojai) turi įsiskolinimą už vaiko išlaikymą įstaigoje.

13. Grupėje atsiradus laisvai vietai, ji suteikiama kitam eilėje laukiančiam vaikui.

**V SKYRIUS**

**GRUPIŲ KOMPLEKTAVIMAS**

14. Vasaros laikotarpiui Grupės komplektuojamos iš naujo, vadovaujantis Savivaldybės mero potvarkiu patvirtintu Grupių darbo grafiku vasaros laikotarpiui, Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“ nuostatomis ir atsižvelgiant į tėvų (globėjų, rūpintojų) pateiktus prašymus.

15. Vasaros laikotarpiu sumažėjus Grupes lankančių vaikų skaičiui, švietimo įstaigos direktorius gali komplektuoti kitas Grupes, vadovaudamasis Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ nuostatomis ir išleisdamas įsakymą dėl naujos Grupės komplektavimo.

**VI SKYRIUS**

**ATLYGINIMO UŽ VAIKO IŠLAIKYMĄ GRUPĖJE MOKĖJIMAS**

16. Atlyginimą už vaiko išlaikymą Grupėje tėvai (globėjai, rūpintojai) moka vadovaudamiesi galiojančiais teisės aktais, nustatyta tvarka.

**VII SKYRIUS**

**BAIGIAMOSIOS NUOSTATOS**

17. Už Aprašo įgyvendinimą atsako švietimo įstaigos direktorius.

18. Aprašo įgyvendinimo kontrolę vykdo Rokiškio rajono savivaldybės administracijos Švietimo ir sporto skyrius.

19. Aprašas skelbiamas Rokiškio rajono savivaldybės ir švietimo įstaigų, interneto svetainėse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono švietimo įstaigų, vykdančių ikimokyklinio ir priešmokyklinio ugdymo programas, darbo organizavimo vasaros laikotarpiu tvarkos aprašo

priedas

...........................................................................................

(tėvų (globėjų, rūpintojų) vardas, pavardė)

.......................................................................................................................................

(faktinės gyvenamosios vietos adresas, tel. Nr., elektroninio pašto adresas)

................................................ .................direktorei(-iui)

(švietimo įstaigos pavadinimas)

**PRAŠYMAS**

**DĖL VAIKO PRIĖMIMO Į GRUPĘ VASAROS LAIKOTARPIUI**

.........................................

(prašymo pateikimo data)

Prašau mano sūnui/dukrai (globotiniui(-ei)) ..........................................................................

(reikalingą pabraukti)

...............................................................................................................................................................

(vaiko vardas, pavardė, gimimo data, faktinė gyvenamoji vieta)

sudaryti sąlygas lankyti ikimokyklinio ugdymo grupę vasaros laikotarpiu ir gauti priežiūros paslaugas:

\* nuo birželio mėn. ....... d. iki birželio mėn. ...........d.;

\* nuo liepos mėn. ......... d. iki liepos mėn ......... d.

\* nuo rugpjūčio mėn. ........d. iki rugpjūčio mėn. ......d.

Patvirtinu (*pažymėdamas(-a) langelyje X*), kad turime(-iu) ne trumpiau kaip iki rugpjūčio 31 d. galiojančią ugdymo sutartį, sudarytą su Jūsų vadovaujama švietimo įstaiga.

Patvirtinu (*pažymėdamas(-a) langelyje X*), kad neturime(-iu) įsiskolinimo už vaiko išlaikymą įstaigoje .

Patvirtinu (*pažymėdamas(-a) langelyje X*), kad esu susipažinęs(-usi) su Rokiškio rajono švietimo įstaigų, vykdančių ikimokyklinio ir priešmokyklinio ugdymo programas, darbo organizavimo vasaros laikotarpiu tvarkos aprašu ir Rokiškio rajono savivaldybės švietimo įstaigose atlyginimo nustatymo tvarkos aprašu. Pridedu pirmumo teisę įrodančius ir kitus dokumentus ar jų kopijas: 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

........................................................................ .......................

(Tėvų (globėjų, rūpintojų) vardas pavardė) (parašas)